Εδώ τα πράγματα είναι πολύπλοκα.
Οι δύο βασικές επιλογές που έχουμε είναι η κλασσική φωτοχημική διαδικασία και η αναπτυσσόμενη Inkjet!
Εαν το κόστος δεν αποτελεί πρόβλημα, δεν είναι αναγκαία η σύγκριση, αναμφισβήτητα η μέθοδος INKJET αποτελεί την κορυφαία επιλογή και αυτό λόγω της τεχνολογίας των μελανιών και της ποικιλίας των χαρτιών.
Συνυπολογίζοντας το κόστος, το επόμενο ερώτημα που προκύπτει είναι αν υπάρχει αισθητικός λόγος για επιλογή εναλλακτικής μεθόδου!
Οι ακραίες αισθητικές επεμβάσεις – ρετούς τύπου Instagram δημιουργούν εκ των πραγμάτων ένα αποτέλεσμα με μειωμένη ανάλυση άρα δεν απαιτείται η τεχνολογία inkjet.
Βέβαια ο συνδυασμός χαρτιού και inkjet είναι μια νέα αισθητική κουλτούρα που αποτελεί σημαντικό κομμάτι μιας νέας φωτογραφικής προσέγγισης.
Η διάρκεια ζωής της inkjet τεχνολογίας υπολογίζεται στα 100 χρόνια, ενώ η φωτοχημική δεσμεύεται για μια εικοσαετία και κάτω από ιδανικές συνθήκες.
Μην σας ανησυχεί το fade out, καθώς δεν παρουσιάζεται στα κλειστά άλμπουμ. Προσοχή όμως, καθώς υγρασία πάνω από 50% και θερμοκρασία πάνω από 25 βαθμούς Κελσίου αποτελούν κίνδυνο εμφάνισης με την πάροδο της εικοσαετίας.
Επιβάλλεται η τοποθέτηση των άλμπουμ σε κουτιά.